ถึง : แอดมิน Traffy Fondue ที่เคารพ

ร้องเรียน : การเผาวัสดุเพื่อหุงหาอาหารหรืออื่นๆ และเกิดควันมาก

บริเวณที่เกิด : หลังปั๊มน้ำมันเชลล์ ถนนมหาไชย เขตพระนคร เป็นบ้านพักคนงานสังกะสี สร้างเป็นเพิงอยู่หลายหลัง ซึ่งไม่แน่ใจว่าคือคนงานก่อสร้างหรือเป็นพนักงานของปั๊มน้ำมัน (คงต้องตรวจสอบก่อน เพื่อความเป็นธรรม)

เวลาที่เกิดคือ 19:00-21:00 น. และเกิดขึ้นแทบจะทุกวัน บางวันมีควันลอยกระจายมาก บางวันน้อย แต่มีควันเกิดขึ้นแทบทุกวัน เหตุเกิดตามรูป คือมีการจุดเตาเพื่อหุงหาอาหาร ซึ่งก่อเตาใจกลางชุมชน ทำให้ควันลอยเข้าตามบ้านช่องทุกวันครับ ซึ่งอันนี้รบกวนคนแก่และคนป่วยมากๆครับ และชาวบ้านแถวนี้ไม่มีใครกล้าไปทักหรือขอร้อง

รูปที่ถ่ายนี้ ผมถ่ายจากฝั่งตรงข้ามคลอง  จะเห็นภาพชัดเจนว่าก่อไฟลักษณะนี้ และก่อแทบทุกวันจริงๆ และควันก็ลอยอบอวลอยู่แถวนี้ตลอด ซึ่งการจุดเตาหุงหาอาหารในลักษณะนี้ไม่ควรทำในกลางเมืองจริงๆครับ

อยากให้เจ้าหน้าที่ช่วยตักเตือนหรือปรับบริษัทหรือเจ้านายของคนงานเหล่านี้ และให้เปลี่ยนวิธีจากก่อไฟด้วยเศษไม้เศษขยะ มาเป็นการ เป็นหุงด้วยเตาแก๊สปิคนิค หรือใช้เตาไฟฟ้าแทน ซึ่งปัญหาเหล่านี้ทางบริษัทเค้าแก้ไขได้แน่ แต่ไม่ใช่ให้คนงานมักง่ายด้วยวิธีเผาวัสดุแทนเตาแก๊สปิกนิค

ขอบพระคุณแอดมินมากๆๆครับ

ปล. รูปที่ถ่ายเป็นการถ่ายวันนี้ 5 มีนาคม 2567 เวลา 19:30 น. ครับ